NaiveNeuron/SloPal huggingface dataset:
Sulík, Richard, predseda NR SR (2011-06-29):
Ďakujem pekne. Chce sa vyjadriť k rozprave spravodajca? (Reakcia spravodajcu.) Chcete 20 minút? Tak potom to bude po prestávke. Hej? (Reakcia spravodajcu.) Ďakujem. Prerušujem rokovanie o týchto dvoch bodoch programu. Dámy a páni, je 11.30 hodín, budeme o chvíľu hlasovať. Máme dva alebo tri body na hlasovanie. Budeme hlasovať o 11.40 hodine. A teraz by som chcel poprosiť členov grémia, keby sa mohli dostaviť dozadu. Zvolávam týmto grémium. Poprosil by som kolegov o chvíľu strpenia, budeme hlasovať o 11.40 hodine. Ďakujem. (Zasadnutie poslaneckého grémia.) (Po zasadnutí poslaneckého grémia.)
Sulík, Richard, podpredseda vlády a minister hospodárstva SR (2020-12-10):
Nie, prepáčte, nie, ministerstvo dopravy.
Hrnčiar, Andrej, podpredseda NR SR (2017-10-12):
Takže pristúpime k správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2016 . Správa má tlač 689 a správu výboru má tlač 689a. Prosím predsedu pre Radu pre rozpočtovú zodpovednosť Ivana Šramka, aby správu uviedol.
Nemky, Martin, poslanec NR SR (2019-05-13):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-09-30):
Ďakujem veľmi pekne. Otváram všeobecnú rozpravu k tomuto bodu. Konštatujem, že som nedostal žiadnu písomnú prihlášku. Pýtam sa, kto sa hlási do rozpravy ústne? Končím možnosť prihlásiť sa do rozpravy ústne. Ako jediný vystúpi v rozprave pán poslanec Radošovský. Nech sa páči, máte slovo.
Holečková, Martina, poslankyňa NR SR (2023-11-22):
Ďakujem veľmi pekne. Ja chcem len pokračovať alebo teda nadviazať na môjho kolegu, ktorý spomenul teda dôchodkyňu, ktorá v ankete odovzdávala, odpovedala teda, že by nechcela ten dôchodok, pretože nakoniec to budú musieť zaplatiť jej deti. Ja chcem tuná ešte apelovať alebo teda zdôrazniť skupinu naozaj tú, ktorá je najviac ohrozená chudobou, a sú to najmä teda deti do 18 rokov. Až každé šieste dieťa na Slovensku dnes je ohrozené chudobou. Ja by som bola veľmi rada, keby ak máme teda voľné finančné zdroje, tak ako to bolo teraz, keďže sa zo dňa na deň našlo 220 mil., prečo sa nevieme pozrieť na deti a tie rodiny, ktoré tieto deti vychovávajú a dnes naozaj nevedia, či im môžu kúpiť jesť alebo či im dokážu doma zakúriť. Ďakujem veľmi pekne.
Laššáková, Jana, podpredsedníčka NR SR (2015-06-25):
Ďalším písomne prihláseným v bode interpelácie je pán poslanec Jozef Mikuš. Nech sa páči, máte slovo.
Paška, Pavol, predseda NR SR (2013-05-28):
(Hlasovanie.) 137 prítomných, 21 bolo za, 76 proti, 40 sa zdržalo. Návrh sme neschválili.
Glváč, Martin, podpredseda NR SR (2019-05-14):
Pán poslanec Bastrnák.
Číž, Miroslav, podpredseda NR SR (2015-05-21):
S reakciou na faktické poznámky pán poslanec Hlina.
Paška, Pavol, predseda NR SR (2012-10-17):
Pán poslanec, chcete reagovať? Nech sa páči.
Blanár, Juraj, podpredseda NR SR (2021-05-03):
Vážené panie poslankyne, páni poslanci, budeme pokračovať v rokovaní o programovom vyhlásení vlády Slovenskej republiky poslancami, ktorí sú prihlásení písomne. Avšak ešte predtým mi dovoľte, aby som povedal, čo je potrebné povedať. Rokujeme o programovom vyhlásení vlády Slovenskej republiky. To znamená, vláda Slovenskej republiky chce získať dôveru parlamentu, lebo sme parlamentnou demokraciou. Preto je pre mňa v zastúpení vás všetkých neprijateľné, aby zástupca vlády, ktorá sa chce uchádzať o dôveru nás v parlamente, nebol na rokovaní Národnej rady. Môže sa všeličo stať, ale ani predsedajúci nemal informáciu, či niekto príde a kto príde zastupovať vládu. To je pre mňa neprijateľné, a preto chcem poprosiť zástupcu vlády, v tomto prípade pani ministerku kultúry, aby zdôvodnila svoju neprítomnosť alebo zástupcu vlády tak, aby to bolo prijateľné aj pre vás, lebo v opačnom prípade to vnímam ako pohŕdanie Národnou radou Slovenskej republiky. Takže, dámy a páni, skôr ako teda udelím slovo pani, pánovi poslancovi Jánovi Blcháčovi, tak poprosím pani ministerku, aby vysvetlila dôvod meškania a neúčasti na rokovaní. Nech sa páči, pani ministerka, máte slovo.
Grendel, Gábor, poslanec NR SR (2023-12-06):
Ďakujem za tvoje vystúpenie, pán poslanec Dostál. To, čo robí vládna koalícia na tejto schôdzi, naozaj začína pripomínať valec zo Zlatej Idky, pre mladšie generácie pripomínam, že takto sa tituluje spôsob, akým vláda Vladimíra Mečiara prevzala v deväťdesiatych rokoch moc, kedy vtedajší premiér vyhlásil niečo veľmi podobné, čo tu zaznelo neskôr z úst iného politika v pléne Národnej rady v duchu hesla „Vyhraj voľby, môžeš všetko", alebo to, čo povedal Robert Fico pred týmito parlamentnými voľbami o tom, ako vyženú predchádzajúcu garnitúru, že po nich nezostane ani mastný fľak. Tým garantom čistoty legislatívneho procesu by mal byť minister spravodlivosti. Ten minister spravodlivosti, ktorý ešte ako opozičný poslanec každé jedno skrátené legislatívne konanie v minulom volebnom období podrobil veľmi prísnej analýze o tom, či sú alebo nie sú naplnené tie požiadavky, ktoré stanovuje § 89 zákona o rokovacom poriadku, a zrazu je z neho minister spravodlivosti, hovoríme o Borisovi Suskovi, a minister spravodlivosti je ticho. Mlčky sa prizerá tomu, ako je parlament zahltený návrhmi na skrátené legislatívne konania, ktoré sú úplne vágne zdôvodnené. A čo považujem za ešte obzvlášť absurdné v tejto situácii, že vedenie parlamentu sa rozhodlo skrátiť obedné prestávky, predĺžiť rokovania do dvadsiatej hodiny, pričom máme len minimum poslaneckých návrhom na tejto schôdzi a je tu kopec vládnych zák... návrhov zákonov v skrátenom legislatívnom konaní, ktoré nespĺňajú ani elementárne požiadavky na skrátené legislatívne konania.
Glváč, Martin, podpredseda NR SR (2019-06-21):
S reakciou pani poslankyňa Zimenová.
Bugár, Béla, podpredseda NR SR (2018-09-19):
Ďalej v rozprave vystúpi pán poslanec Beblavý.
Klus, Martin, poslanec NR SR (2018-03-26):
Ďakujem pekne. Ja len veľmi krátko, keďže vidím, že už by sme mali končiť. Edko, ako pravidelne v tvojich prípadoch veľmi dobrá argumentácia. Som rád, že si uviedol aj tie štatistiky a porovnania a takisto aj to, čo nám vyčíta aj Európska komisia. To je to, že neriešime náš dlh tak, ako by bolo potrebné. Áno, ja predpokladám, že aj vláda Petra Pellegriniho nás zase odkáže na to, však ani za Radičovej vlády nebol vyrovnaný rozpočet. Len by som rád pripomenul, že v roku 2010, 2011 sme boli vo veľmi ťažkej hospodárskej kríze, na rozdiel teda od rokov 2017, 2018, kedy je skutočne ten najvhodnejší priestor na to, aby sme konečne tejto krajine dovolili nezadlžovať budúce generácie. Takže pripájam sa k tej otázke, ktorú si dával. A takisto sa aj my zo strany SaS pýtame, kedy, ak nie teraz rozpočet vyrovnaný, dokonca prebytkový, aby sme konečne začali riešiť dlhy, ktoré aj táto vláda vo veľkej miere narobila a za ktoré budú, bohužiaľ, pykať naše deti.
Pellegrini, Peter, predseda NR SR (2014-12-03):
Hlasujeme o návrhu zákona ako o celku s odporúčaním gestorského výboru schváliť. (Hlasovanie.) Prítomných 136 poslancov, za hlasovalo 85, zdržalo sa 50, nehlasoval 1 poslanec. Konštatujem, že Národná rada Slovenskej republiky schválila vládny návrh novely zákona č. 25/2006 Z. z. o verejnom obstarávaní. Pán spravodajca, prosím, uveďte ďalšie hlasovanie o návrhu uznesenia, ktoré bolo podané v rozprave.
Danko, Andrej, predseda NR SR (2017-06-16):
Ďakujem, pán poslanec. Pokračujeme v prerušenom návrhu skupiny poslancov na vydanie zákona, ktorým sa mení a dopĺňa Exekučný poriadok (tlač 579). Včera neukončil svoje vystúpenie v rozprave navrhovateľ poslanec Peter Pčolinský, ktorému odovzdávam slovo. Súčasne prosím spravodajkyňu z ústavnoprávneho výboru poslankyňu Katarínu Macháčkovú, aby zaujala miesto určené pre spravodajcov. A ešte, pán poslanec, ak dovolíš, pozdravujem našu návštevu z Oravy na balkóne. (Potlesk.) [Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 579.]
Glváč, Martin, podpredseda NR SR (2016-09-09):
Pán poslanec Bublavý.
Hort, Milan, podpredseda NR SR (2010-11-03):
S faktickými poznámkami na vystúpenie pána poslanca Čaploviča sa prihlásili pán poslanec Ondrej Dostál, Richard Sulík, Igor Matovič, Stanislav Fořt. Uzatváram možnosť prihlásiť sa s faktickou poznámkou. Celkom štyria páni poslanci. Slovo má pán poslanec Ondrej Dostál, nech sa páči.
Brocka, Július, poslanec NR SR (2013-03-13):
Áno. Kde začať? (Zasmiatie sa rečníka.) Pán poslanec Šuca, ja bránim aj výsluhových dôchodcov s nízkymi dôchodkami. Ten priemer som urobil preto, aby som vás neotravoval číslami so štyrmi za desatinnou čiarkou, proste som zaokrúhľoval, veď tak sa zaokrúhľuje, aj keď sa počíta priemerný starobný dôchodok, keď niekto povie, že je 375 eur, tak pritom všetci vieme, že sú aj 200-eurové, ale sú aj 700-eurové dôchodky, ale priemer. Samozrejme, keď vítate možnosť pracovať, teda pre ministra, v takej skupine na ochranu dôchodkového systému, tak tam môžeme doladiť detaily. Že tí, ktorí žijú z 200-eurového výsluhového dôchodku, no tak veď to sú sociálne prípady. Ja som nie proti tým vystupoval. Ale ja som sa na výbore pýtal štátneho tajomníka, že či mu nevadí, že na ministerstve vnútra alebo obrany sú ľudia, ktorí v podstate odišli zo služobného pomeru a zároveň neodišli, lebo pracujú na tom rezorte, to znamená, ako využívajú výhody systému, ktorý je pre nich veľmi štedrý. A to sa mi zdá byť v dnešnej situácii ako neúnosné. A vás to poškodzuje. Naozaj, veď tá armáda nezamestnaných, to sú ľudia, ktorí od vás čakajú, že im pomôžete s prácou. Čiže ja bránim aj chudobných výsluhových policajtov a vojakov. No a predčasný a výsluhový dôchodok. Pri predčasných dôchodkoch ste zakázali aj dohody. Pri predčasnom dôchodku ani na dohodu nemôže si vylepšiť situáciu. No tak poďme na to aj pri tých ostatných, najmä pri tých vysokých výsluhových dôchodkoch... (Prerušenie vystúpenia časomerom.)
Grendel, Gábor, podpredseda NR SR (2020-07-08):
Ďakujem pekne, pán minister. Pán poslanec Beluský ma správne upozornil, že síce je to podľa môjho presvedčenia v rozpore s ústavou a so slobodou prejavu aj inou ako len písomnou a ústnou formou, ale máme taký rokovací poriadok, ktorý zakazuje vizuálne pomôcky. Nič sa nedá robiť.
P. Hrušovský, predseda NR SR: (2005-06-23):
(Hlasovanie.) 143 prítomných, 143 za návrh. Schválili sme pripomienky pod uvedenými bodmi. Nech sa páči. M. Maxon, poslanec: Ďakujem pekne. Teraz budeme hlasovať o 5., 8., 9. pripomienke pána prezidenta.
Sitkár, Andrej, poslanec NR SR (2024-06-26):
Pán predsedajúci, poprosím vás zaradiť bod na hlasovanie zajtra 27. 6. o jedenástej hodine. Ďakujem.
Kollár, Boris, predseda NR SR (2021-05-04):
Ďakujem. Vyhlasujem rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov. Vládny návrh zákona je uvedený ako tlač 499. Návrh na jeho pridelenie na prerokovanie výborom je v rozhodnutí číslo 517. Prosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona uviedol. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 499.)
Dzurinda, Mikuláš, minister zahraničných vecí SR (2010-10-12):
Ďakujem pekne. Pán predseda, panie poslankyne, páni poslanci, už o tom tu bola reč. Myslím si, že to je príbeh pomerne zrozumiteľný. V čase, keď sa konali posledné voľby do Európskeho parlamentu, mala platiť Lisabonská zmluva. Taký bol pôvodný predpoklad. Kvôli problémom v Írsku sa konali ešte na základe zmlúv z Nice. Lisabonská zmluva predpokladá 751 poslancov v Európskom parlamente, Zmluva z Nice 736. Teda po tom, čo sa napokon podarilo predsa len ratifikovať Lisabonskú zmluvu, je treba vyriešiť príbeh 12 krajín, ktorým sa mierne počet poslancov zvyšuje, ale treba vyriešiť aj problém, alebo príbeh nemeckých poslancov, lebo Nemecko si na summite v 2008. roku, v decembri, vymohlo, že to zníženie o troch poslancov z 99 na 96 sa uskutoční až po roku 2014 počas ďalších volieb do Európskeho parlamentu. Toto je celý príbeh Protokolu, o ktorom je reč. V prípade, že európske krajiny, krajiny EÚ ratifikujú tento Protokol, krajiny, ktoré môžu mierne zvýšiť poslancov na základe vnútorných predpisov, tak aj učinia. Slovenska sa to netýka. Máme 13, zostáva 13 európskych poslancov. Týka sa to 12 krajín, ktoré bezprostredne po ratifikácii dovolia spôsobom, ktorý ustanovuje ich legislatíva, tých chýbajúcich poslancov, a potom pre voľby po roku 2014 sa počet poslancov Nemecka zníži z 99 na 96 a Európsky parlament už bude fungovať so 751 poslancami. O tomto je ten Protokol. Ďakujem pekne.
M. Hort, podpredseda NR SR: (2007-10-16):
A s faktickou poznámkou sa prihlásila pani Vášáryová Magda. Končím možnosť reagovania s faktickou poznámkou. Aj pán poslanec Jarjabek sa hlási do faktických poznámok? Tak potom zapnite aj pána poslanca Jarjabka po pani Magdaléne Vášáryovej. Pani Vášáryová, máte slovo, nech sa páči.
Števulová, Zuzana, poslankyňa NR SR (2024-02-02):
Pán kolega Šmilňák, ďakujem za váš príspevok aj ten pozmeňovací návrh. Mne sa páčilo, že ste sa teda v rámci toho príspevku venovali aj téme chudobných ľudí a ich trestaní a toho, že či budú mať naozaj prístup k tej restoratívnej justícii, a to je téma, ktorá zaujíma aj mňa a bolo by bývalo veľmi vhodné, ak by tento zákon bol býval išiel normálnym legislatívnym konaním, kde by sa presne tieto dopady na ľudí, ktorí nie sú bohatí a nežijú možno v domoch, kde je možné aj zabezpečiť tie elektronické náramky a pokrytie signálom, sú práve z vylúčených komunít, kde sú to ľudia, kde by naozaj bolo potrebné pracovať s nimi za pomoci probačných a mediačných úradníkov, ktorí ale teda podľa aj podrobného vyjadrenia, ktoré nám dal pán štátny tajomník Gašpar na ľudskoprávnom výbore tento týždeň, vlastne na to nie sú finančné prostriedky a ministerstvo sa teda podľa jeho vyjadrenia bude spoliehať na to, že na to niekedy v budúcnosti budú nejaké peniaze cez projekty. Tak keby vlastne tento zákon išiel normálnym pripomienkovým konaním, tak by sme možno dostali aj údaje k tomu, že by si ministerstvo vlastnou analytickou činnosťou bolo vypočítalo, že aký dopad vlastne tejto restoratívnej justície a všetkých tých opatrení, ktoré zavádzajú vrátane trestu domáceho väzenia, to vlastne bude mať aj na existujúcu väzenskú populáciu, lebo nakoniec sme sa aj od štátneho tajomníka dozvedeli, že na existujúcu asi teda bezprostredne takmer žiadny, keďže teda tie materiálne podmienky splnené nie sú, naplnené, a teda aj nejaké projekcie do budúcnosti. Ale všetko toto nám chýba, a preto podľa mňa ten záver je úplne oprávnený, že toto rozhodne nie je novela, ktorá by chudobným ľuďom priniesla nejaké lepšie podmienky, pokiaľ ide o restoratívnu justíciu alebo trest... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-20):
Pán poslanec Bublavý.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 85, proti 1, zdržalo sa 49. Konštatujem, že Národná rada sa uzniesla, že tento návrh prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Lipšic, Daniel, poslanec NR SR (2016-04-18):
Nie, o výklade rokovacieho poriadku v tejto veci.
Poliačik, Martin, poslanec NR SR (2013-06-25):
Ešte raz, ja nechápem, čo je na to nepochopiteľné. Keď tu máme chlapca, ktorý ide z jedného festivalu českého na festival druhý, tak už prekračuje hranice, už je v tomto paragrafe. Ak nefajčí toho jointa sám, ale s dvoma-troma kamarátmi, tak už môže byť posúdený ako človek, ktorý to sprostredkoval, dal inému. A tým pádom pre teba to môže byť díler. Pre mňa to nie je človek, ktorý má byť štyri roky v base. To je celé. (Reakcia z pléna.) A zase sa ideme baviť o tom, či podľa teba je správne, že ten človek ide do basy. A podľa mňa to správne nie je, pretože jeho nebezpečnosť pre spoločnosť nie je vôbec taká, že by ho mala spoločnosť nejakým spôsobom riešiť. A toto je základný náš rozpor. Ja nevidím dôvod, aby ľudia, ktorí sú platcovia daní, otcovia rodín a raz za čas si cez víkend s kamarátmi pri grilovačke dajú jedného jointa, boli perzekvovaní ako kriminálnici. To je nesprávne, basta.
Kollár, Boris, predseda NR SR (2023-05-18):
Kolegovia, dovoľte mi, aby som vás oboznámil s postupom pri tom hlasovaní. Tak už máme konečnú, finálnu verziu, je ten zákon podpísaný kompletne, aj keď je zmätočný, a teraz potrebujeme ho upraviť, potrebujeme urobiť pozmeňovák do nejakého aktuálneho, ktorý na budúci týždeň prerokujeme, musíme nájsť taký najbližšie k tomu, aby to nebol úplne naoko svietiaci úplne prílepok, ale aby sme to našli, nejaký, nejaký zákon, ktorým to môžeme naozaj dať na pravú mieru tak, ako to malo byť. Pani prezidentka to, myslím, že už podpísala, aby sme to vedeli veľmi rýchlejšie na tejto schôdzi upraviť. Takže, kolegovia, poprosím vás, keby ste spravili jeden pozmeňovák, nájdite si, ráno si môžete ho vybrať. My vám dávame tú možnosť, neviem, či aj ostatní, my vám dávame tú možnosť k našemu nejakému zákonu, ktorý tam máme, urobiť toto a v prípade, že to neprejde, tak vrátime to späť a sedemdesiatšestkou to prelomíme. Dobre. S procedurálnymi návrhmi traja poslanci: pán poslanec Fico, pán poslanec Linhart a pán poslanec Kuffa. Nech sa páči, pán poslanec Fico, máte slovo.
Kollár, Boris, predseda NR SR (2022-03-15):
Ďakujem, prerušujem rokovanie o tomto bode programu. V nasledujúcom, nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov a ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov . Vládny návrh zákona má tlač 836, spoločná správa výborov má tlač 836a. Prosím ministra Milana Krajniaka, aby aj tento vládny návrh zákona odôvodnil.
Hrnčiar, Andrej, podpredseda NR SR (2019-10-24):
Pýtam si, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Kotleba.
Žiga, Peter, podpredseda NR SR (2023-11-22):
Ďakujem pekne, pán poslanec. Zaujmite miesto pre spravodajcov. Otváram týmto všeobecnú rozpravu. Do rozpravy som dostal šesť písomných prihlášok. Dvakrát za kluby – pán Matovič a pani Cigániková, a potom páni poslanci Krajčí, Stachura, Majerský a Dostál. Poprosím prvého, pána poslanca Matoviča, aby predniesol svoj príspevok v rozprave za klub OĽANO.
Glváč, Martin, podpredseda NR SR (2017-12-05):
Pán poslanec Krajniak.
Číž, Miroslav, podpredseda NR SR (2015-02-04):
Pán Hlina, no.
Matovič, Igor, poslanec NR SR (2014-11-09):
Dobre, idem od konca. K Čentéšovi ešte raz. Bol som vypovedať o straníckej korupcii v nitrianskom vyššom územnom celku, kde bola koalícia strany SMER a ostatných neviem akých, ktoré strany tam s vami boli, o tom, ako ste si rozdeľovali stranícke fleky, lebo som od vašej bývalej členky získal kompletný zoznam presne s menami, kto, kde, ako, čo dohodol. Toto bolo v prvej výpovedi. Skartovali to. O dve hodiny som vypovedal presne o tom istom. Dobre? Takže bolo to o vás, ale aj o pravičiaroch, lebo mi to bolo jedno, keď sa jednoducho raz kradne, pre mňa je jedno, či ten zlodej je modrý alebo červený. Idem od konca, dobre, pán Muňko, k vám. Pri PPP vôbec tomu nerozumiem, neviem, čo tie peniaze budú znamenať z hľadiska inflácie. Všetko je tým pádom pre nás výhodné, lebo však teda zoberme si tie prachy, nech nám to postavia a oni budú mať na krku infláciu. Pán Muňko, poprosím vás v dobrom, naštudujte si to, v zmluve pri PPP my sa zaväzujeme zohľadniť infláciu. Čiže automaticky inflácia tam narastá. Čiže je tam inflačný faktor na 30 rokov. My tam celú infláciu preplácame. Toto je o tom. To je PPP, investor neriskuje absolútne nič, iba štát riskuje, veľmi draho si nakúpi niečo. A vlastne mohlo sa to financovať cez 2 % alebo zadarmo cez eurofondy, ale my to dáme tak, podpíšeme zmluvu, že niekto nám postaví diaľnicu s 9-percentným ročným úrokom, ešte raz, s 9-percentným ročným úrokom. To je pomaly spotrebný úver dneska. Enel že iba chcel, čo je napísané v zmluve. No ale však keď Enel nechcel urobiť nejakú nevýhodnú vec, ktorá bola v zmluve, tak ak premiérovi išlo o to, že sleduje naozaj dobrý záujem Slovenskej republiky, tak nebude niekoho nútiť, aby urobil vlastne Slovensku zle, logicky, aj keď to v tej zmluve je, alebo spraví dodatok k tej zmluve a povie, že: „Viete, vy to nechcete dostavať, pre nás je to nevýhodné ako štát, kašlime na to.“ Ale on tlačil do Talianov, tí chudáci sa do toho pustili, vôbec tomu nerozumeli, a my teraz znášame z toho náklady, bohužiaľ. A čas sa mi minul.
Blanár, Juraj, podpredseda NR SR (2022-02-08):
Pán predseda, domnievam sa, že v zmysle rokovacieho poriadku je možné dávať o procedurálnych návrhoch hlasovať až vtedy, keď bude schválený program. My sme zatiaľ neschválili ani program. To znamená, mali by sme teraz pristúpiť ku schvaľovaniu programu a potom procedurálne návrhy budú upravovať spôsob rokovania o schválenom programe tak, ako to hovorí rokovací poriadok. Takže ja navrhujem, aby sa hlasovalo teraz o programe a potom o procedurálnych návrhoch. Ďakujem.
Adamčík, Eduard, poslanec NR SR (2019-11-28):
Pán predsedajúci, ďalej budeme hlasovať o bodoch spoločnej správy č. 1 až 5 spoločne s návrhom gestorského výboru schváliť.
Goga, Ľudovít, poslanec NR SR (2020-09-24):
Ďakujem za slovo. Ja by som chcel, s pánom kolegom Blanárom v niektorých veciach jednoznačne súhlasím, ale musím, nedá sa mi nereagovať na to, čo bolo povedané napríklad k tej politike kontinuity presne za vlády SMER-u, resp. vášho nominanta pána ministra zahraničných vecí sme mali niektoré kauzy, ktoré prišli, bol to napríklad únos Vietnamca alebo aj dokonca váš pán minister pripravoval ešte v roku 2016 pakt o migrácii, ktorý vlastne chcel nás dotiahnuť, dotlačiť do tejto pozície v roku 2018, presne október, november. A ešte na jednu vec by som chcel reagovať, áno, hnutie SME RODINA je súčasťou politickej frakcie a skupiny Identita a demokracia, ktorá nie je proti vystúpeniu Slovenska z Európskej únie, ale jednotliví jej členovia tak rovnako francúzsky Rassemblement national, alebo aj Lega sú euroskeptické strany, ktoré sú za reformu Európskej únie, to znamená nie za vystúpenie jednotlivých krajín, ale za to, aby krajiny, aby respektíve došlo k reforme zriadenia Európskej únie. Ďakujem pekne za slovo.
Sulík, Richard, predseda NR SR (2010-11-30):
Ďakujem pekne. Slovo má pán poslanec Nagy.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode č. 4 pozmeňujúceho návrhu poslanca Jakaba. (Hlasovanie.) Prítomných 139 poslancov, za 22, proti 74, 40 sa zdržali, 3 nehlasovali. Tento bod sme neschválili.
Fronc, Martin, poslanec NR SR (2011-02-10):
Vážený pán predsedajúci, vážené pani poslankyne, vážení páni poslanci, ja vo svojom odôvodnení budem krátky, pretože samotný návrh zákona, presnejšie novely vysokoškolského zákona je tiež krátky. Táto novela vyplynula z rozhodnutia Ústavného súdu z 26. 5. 2010, keď rozhodol po dva a pol roku podania podnetu, čo podala skupina poslancov podnet na to, že novela vysokoškolského zákona z 3. 7. 2007 prerokovaná tuná a odsúhlasená v parlamente je v rozpore v istých ustanoveniach s Ústavou Slovenskej republiky, a to v tretej a štvrtej vete § 55 ods. 7, kde sa zasahuje do súkromného práva a určujú sa súkromným vysokým školám počty externých študentov, a v § 88 ods. 5, kde zase... (Ruch v sále.) Poprosil by som trošku, kolegovia,...
Zmajkovičová, Renáta, podpredsedníčka NR SR (2014-07-09):
Ďakujem, pani spravodajkyňa. Otváram rozpravu. Do rozpravy som dostala dve písomné prihlášky. Pán poslanec Ján Mičovský a pani poslankyňa Magda Košútová. Nech sa páči, pán poslanec Ján Mičovský.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 137 poslancov, za 124, proti nikto, zdržalo sa 11, nehlasovali dvaja poslanci. Konštatujem, že Národná rada schválila navrhované uznesenie. Teraz budeme hlasovať o návrhu uznesenia k Správe výboru pre obranu a bezpečnosť o stave použitia informačno-technických prostriedkov za I. polrok 2020, je to tlač 179. Pán poslanec, prosím, uveďte hlasovanie. (Hlasovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2020 , tlač 179.)
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o piatom pozmeňujúcom návrhu pani poslankyne Záborskej.
Pellegrini, Peter, predseda NR SR (2015-06-17):
Ďakujem pekne. Pán spravodajca, ďakujem. Prerušujem rokovanie o tomto bode programu. Nasledujúci bod, o ktorom mali rokovať, je prvé čítanie o návrhu pána poslanca Ivana Švejnu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Avšak pán poslanec Švejna sa z neočakávaných vážnych zdravotných dôvodov nemôže teraz zúčastniť rokovania a nemôže predviesť svoj vlastný návrh, preto bude presunutý ako posledný bod programu tejto schôdze. Je všeobecný súhlas, prosím? (Súhlasná reakcia z pléna.) Áno. Ďakujem pekne, sú tu objektívne príčiny. A takisto predkladatelia pán poslanec Droba, Huba, Kadúc a pán poslanec Poliačik požiadali, aby sme o ich bode, a to je zákon č. 595/2003 Z. z. o dani z príjmov v znení neskorších predpisov, takisto prerokovali až na konci tejto schôdze. Môžem považovať všeobecný súhlas takisto v tomto? (Súhlasná reakcia z pléna.) Takže tieto dva body sa presúvajú. Teraz by som chcel požiadať, keby do sály mohol prísť pán poslanec Daniel Lipšic, aby si uviedol sériu svojich návrhov, v prípade spolupredkladateľov niektorých... A je tu pán poslanec. Ospravedlňujem sa, ale nemuseli ste vedieť, že dôjde k vypusteniu týchto ďalších dvoch bodov, je to úplne v poriadku, takže poprosím vás, pán poslanec, aby ste uviedli. Pristúpime teda k prvému čítaniu o návrhu pána poslanca Daniela Lipšica na vydanie zákona, ktorým sa mení a dopĺňa zákon č. 447/2008 Zb. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Zákon je uverejnený ako tlač 1587, návrh na jeho pridelenie na prerokovanie výborom je v rozhodnutí č. 1605. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1587.)
Krajkovič, Mikuláš, poslanec NR SR (2018-06-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 7. septembra 2018 a v gestorskom výbore do 10. septembra 2018.
Baránik, Alojz, poslanec NR SR (2016-10-25):
Pán kolega Farkašovský, mám veľké výhrady voči vášmu vystúpeniu. Považujem ho za krajne farizejské. Národná rada je zrkadlom spoločnosti a to, čo sa tu deje, je odrazom skutočnosti, že v tomto štáte nefungujú základné funkcie. Nefunguje tu polícia, nefungujú tu súdy, nefunguje tu prokuratúra. Keby fungovali, tak by sme nemuseli tu zvyšovať hlas, nemuseli by sme tu používať nepríjemné výrazy, pretože veľká časť členov tohto parlamentu by bola vo väzení. A vy sa nám tu snažíte nahovoriť, že my by sme sa mali prirovnávať k parlamentu vo Veľkej Británii? Vy si myslíte, že v Británii fungujú polícia, prokuratúra a súdy tak ako tu? Tam môžu byť uhladení a musia byť uhladení, pretože tam tí, ktorí sú zločinci, nesedia v parlamente, nesedia v parlamente tí, ktorí ochraňujú zločincov vo vláde a v iných úradoch. Buďte taký láskavý, hovorte pravdu, neklamte.
Petrák, Ľubomír, poslanec NR SR (2018-06-14):
Ďakujem pekne za slovo. No náklonnosť SaS-ky k výboru pre vzdelávanie je úplne dojemná, ale budem odpovedať aj úplne vecne. Prvá vec. Existuje tento návrh zákona, ako si, pán kolega, povedal v medzirezortnom pripomienkovom konaní, teda táto časť, ktorá je predmetom pozmeňováku. To znamená, že nič neobchádzame, celé by to platilo možno o dva mesiace alebo o štyri mesiace neskôr. To je prvá poznámka. Druhá poznámka. Briefing Paper Európskeho dvora audítorov z mája 2018 uvádza, že Slovenská republika je posledná krajina Európskej únie, kde takáto právna úprava existuje. To znamená, zaujímavé je, že takáto právna úprava, ktorú navrhujeme v pozmeňováku, nevadí v žiadnej inej krajine Európskej únie ako na Slovensku, a to len z toho dôvodu, že vy ste sa rozhodli, že jediným politickým nástrojom boja medzi politickými stranami je to, že budete očierňovať nás, vládnu koalíciu z rôznych prešľapov a budete to šíriť aj v zahraničí. Toto ja nepovažujem za absolútne správny postup, ale, ale je to vaša voľba. A možno kto akými zbraňami bojuje, takými zbraňami možno raz zahynie. Budem pokračovať v tom očierňovaní Slovenskej republiky v zahraničí a sedíš v sekcii, ktorá patrí strane Sloboda a Solidarita. Váš predseda Richard Sulík je jedným z tých, ktorí vyvolávajú OLAF, a máme tu, a ja som citoval na predchádzajúcej schôdzi aj rozhodnutie OLAF-u v dvoch prípadoch, kde ste žiadali úplne súrne zasiahnutie OLAF-u do slovenského prostredia, s rozhodnutím, že konanie sa zastavuje, lebo žiadne skutky sa nepreukázali. To je jedna z téz, ktorú veľmi radi používate na námestiach, ale konš... (Prerušenie vystúpenia časomerom.)
Sólymos, László, poslanec NR SR (2013-11-27):
Ďakujem pekne, pán predseda. V mene poslaneckých klubov SDKÚ, KDH, SaS, OĽaNO a MOST – HÍD dávam procedurálny návrh na odloženie bodu č. 29, tlač 717, školského zákona, na ďalšie zasadnutie Národnej rady. Dôvody sú také, že síce ten zákon má účinnosť od roku 2014, ale tie najpálčivejšie problémy, ktoré rieši, to znamená minimálny počet žiakov v triedach, čo bude mať za následok zatvorenie asi 100-150 malých škôl aj, samozrejme, aj finančné dopady, ktoré s tým bude mať štátny rozpočet, vlastne majú účinnosť až od roku 2015. To znamená, s týmto naším návrhom by sme chceli získať ešte priestor na rokovanie s pánom ministrom, aby sme mohli nájsť a hľadať nejaké prijateľné riešenie. Ďakujem pekne.
Kavecká, Monika, poslankyňa NR SR (2023-03-22):
Ďakujem veľmi pekne za slovo. Budem reagovať na pána poslanca Viskupiča v tom zmysle, že skutočne celé to vystúpenie od začiatku až doteraz bolo vyviňovanie sa oligopolov, že ony sú v podstate chudáci, ktorí vďaka vojne generujú obrovské zisky. A práve ty ako ekonóm si plne uvedomuješ, že my teraz ako spoločnosť potrebujeme sanovať týmito peniazmi, aby nám tu fungovalo školstvo, zdravotníctvom, malí podnikatelia, ktorí nemajú oligopoly, ktorí nemajú monopol na trhu a práve všetky tieto peniaze budú použité na to, aby sa tá kríza vyriešila, a to hlavne v zmysle, že v podstate nechceme tu, aby sme skončili s akýmkoľvek iným podnikaním. Liečba krízy je práve naliať čo najviac peňazí do spoločnosti, dať ľuďom, občanom tie peniaze, aby sa nezadlžovali, aby proste mohli dokonale fungovať a nepocítili tú krízu takto. Tak ja neviem čomu sa brániš, že v podstate zisk im zostáva, ony nejdú do mínusu, ony stále generujú ten zisk, len vyliečia tú našu spoločnosť tými peniazmi a pomôžu ťažkej energetickej kríze, ťažkej kríze, ktorá vznikla vďaka vojne, po pandémii. Tu sú rôzne atribúty, ktoré my potrebujeme liečiť, len napríklad zdravotníctvo. Zober si, že by sme tie peniaze použili na platy zdravotníkov. Je to adekvátne? Je. Ďakujem.
Danko, Andrej, predseda NR SR (2017-12-05):
S reakciou pán poslanec Suchánek.
P. Hrušovský, predseda NR SR: (2003-09-22):
(Hlasovanie.) 129 prítomných, 82 za návrh, 3 proti, 44 sa zdržalo. Návrh sme schválili. Prosím, ďalší návrh.
Dostál, Ondrej, poslanec NR SR (2018-10-23):
Pani poslankyňa Žitňanská, teda neviem, či som dobre počul, ale povedali ste, že ten návrh, s ktorým vystúpi niekto z poslancov SMER-u zrejme čoskoro, ste si mohli prvýkrát na papieri prečítať až včera večer. No tak to ste mali asi šťastie, lebo teda my ostatní sme si ho mohli prečítať až pred pár minútami, keď bol zverejnený na webe Národnej rady. A teda ja som aj veľmi zvedavý na reakciou pána ministra na tento návrh, keď teda vyčítal nám, že sme neskoro prišli s naším návrhom, čo môžem tie, ešte aj opakovane nasypať popol na hlavu za to, že sme to nedodali, nedodali načas, ale ide napospol o veci, ktoré boli dávno niekoľko mesiacov diskutované, navrhované, navrhované právnikmi, navrhované mimovládnym sektorom, navrhované opozičnými stranami, hovorilo sa o nich v prvom čítaní. A tuto je nejaký, objavuje sa nejaký návrh, ktorý ešte zásadnejším spôsobom ako, ako všetky opozičné návrhy mení spôsob voľby ústavných sudcov. Tá idea sa objavila niekde na pôde strany SMER-u, a teda pán poslanec Madej na rokovaní ústavnoprávneho výboru prišiel s nejakým návrhom, ale ten návrh, ktorý tu dnes máme, je ešte niečo iné, je ešte upravený aj oproti tomu, o čom sa hovorilo, hovorilo doteraz, zásadným spôsobom mení voľbu alebo kreovanie Ústavného súdu a bude predložený nie na výbore a v spoločnej správe, dokonca ani nie medzi písomne prihlásenými, ale až, až v tej časti rozpravy, keď sa budú, budú poslanci hlásiť ústne. Tak to ma teda veľmi zaujíma, že či toto je ten správny spôsob, akým sa má meniť ústava.
Bugár, Béla, podpredseda NR SR (2016-10-26):
Pán poslanec Budaj.
Blanár, Juraj, podpredseda NR SR (2023-02-08):
Pekné popoludnie, vážené pani poslankyne, páni poslanci, pokračujeme v popoludňajšom rokovaní piateho dňa 83. schôdze Národnej rady Slovenskej republiky v prerušenej rozprave v prvom čítaní o návrhu poslancov Fecka a Pročka na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov. Je to parlamentná tlač 1384. Oboch pánov poslancov, ako navrhovateľa pána Fecka a spravodajcu Jána Mičovského, už vidím na svojom mieste, takže môžeme pristúpiť k prihlásenému do rozpravy za, ako poverený člen poslaneckého klubu... (Reakcie z pléna. Reakcia navrhovateľa: „Moja rozprava bola prerušená.") Dobre, ďakujem pekne. Takže bola prerušená rozprava pána navrhovateľa Fecka, takže poprosím, aby pán navrhovateľ dokončil svoju reč a potom budeme pokračovať vystúpením pána poslanca Richarda Takáča. Nech sa páči, pán navrhovateľ. (Pokračovanie rokovania o návrhu poslancov Národnej rady Slovenskej republiky Martina Fecka a Jozefa Pročka na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 1384.)
T. Cabaj, podpredseda NR SR: (2009-06-24):
Pán minister, chcete sa ako navrhovateľ vyjadriť? Nech sa páči, máte slovo.
Šeliga, Juraj, podpredseda NR SR (2020-10-20):
Na vaše vystúpenie – jedna faktická poznámka. Pán poslanec Šimko, nech sa páči.
Federič, Igor, poslanec NR SR (2019-09-11):
Ďakujem pekne, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý aj účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Vážený pán predsedajúci, prosím, otvorte rozpravu k tomu návrhu.
Kočiš, Eduard, poslanec NR SR (2021-02-25):
Ďakujem pekne za slovo, pán predsedajúci. Pani kolegyňa, čiže vo svojom prejave ste spomenula príklad Francúzska a tvrdíte, že vlastne pokuty, ktoré budú udeľované občanom alebo mali byť udeľované občanom Slovenskej republiky vo väčšej miere a mali byť dôslednejšie kontrolované činy občanov Slovenskej republiky, sú jediným riešením, ako tomuto stavu predísť, ako tento stav zmeniť alebo ako dosiahnuť lepšie čísla a kvalitnejšie výsledky. V žiadnom prípade s týmto vaším názorom nemôžem súhlasiť, pretože občania Slovenskej republiky sú pokutovaní už veľmi, veľmi dlho. Čiže skutočne od septembra, od októbra sú pokutovaní takým spôsobom, že je to už naozaj neúnosné. Je pokutovaný každý jeden občan, či je to dieťa, či je to dospelý človek, či je to zamestnanec, či je to zamestnávateľ, či je to opatrovník, či je to opatrovaný, každý jeden občan pracujúci, nepracujúci, vykonávajúci živnosť alebo fungujúci v zamestnaneckom pomere je pokutovaný. Pretože všetci sú obmedzovaní na svojich základných ľudských právach a slobodách a dávanie ešte pokút a dôsledné nejaké ešte sledovanie, či niekto porušil hento, či niekto porušil toto, tak hlúpe nastavenia v tomto núdzovom stave, ktoré sú, ľudia to nebudú dodržiavať. V žiadnom prípade to nebudú dodržiavať, pretože tohto núdzového stavu, pani kolegyňa, má značná časť populácie, blížime sa k 80 %, ktoré tvrdia dosť, stačilo, jednoducho nevládzeme, neveríme tomuto systému, neveríme tejto vláde a výsledok sa dostaví takým spôsobom, že naozaj môžeme všetci otvárať oči, čo sa tu ešte môže udiať. Toto nie je riešenie.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142 poslancov, za 107, zdržalo sa 34 poslancov, 1 nehlasoval. Návrh bol schválený.
Blanár, Juraj, podpredseda NR SR (2020-11-03):
Ďakujem. Aj keď sa neprihlásil pán predkladateľ, len bol oslovený a bude chcieť odpovedať, takže, ak by ste súhlasili, pán predkladateľ, môžete to v záverečnej reči uviesť, ak súhlasíte. Áno, vidím, že kývete, že áno. Takže týmto ukončujem rozpravu a vystúpi pán predkladateľ v záverečnej reči. Nech sa páči, máte slovo.
Jurinová, Erika, podpredsedníčka NR SR (2016-02-11):
Pán poslanec Fronc.
Dubovcová, Jana, poslankyňa NR SR (2010-10-19):
Pán predsedajúci, prosím vás, aby ste dali hlasovať o procedurálnom návrhu, ktorým je navrhnuté, aby sa Národná rada uzniesla na tom, že v rokovaní o tomto návrhu zákona nebude pokračovať.
Žiga, Peter, podpredseda NR SR (2023-12-13):
Upravte čas pani poslankyni Luščíkovej.
Sidor, Igor, poslanec NR SR (2011-05-18):
Pán predsedajúci, prosím, dajte hlasovať o tom, že... (Nesúhlasná reakcia z pléna, skandujúci potlesk a zapískanie.)
Rajtár, Jozef, poslanec NR SR (2018-05-24):
Nech sa páči teda predložiť správu a nielen nejakú verbálnu odpoveď dať, pretože ja som citoval zo správy. A čo sa týka ďalších vecí a je to moja osobná skúsenosť, kedy som ja priamo komunikoval s dokladmi, s podložením všetkého a odpoveď bola kamufláž a diletantstvo a bol krytý oligarcha na úkor zdravia ľudí, hovorilo sa tu veľa o dvojitej, dvojakej kvalite potravín, čo je len to, že v jednej krajine je taký druh margarínu a v druhej druhý a na obale je uvedené to, čo je kde. Ale v prípade, keď sa zistia nedostatky, až o 30 % iného zloženia, než je deklarovaný na obale, veterinárna správa, následne ani pani ministerka nekoná a kamufluje. V prípade, že v potravinách je dokázateľne s podložením laboratórnych testov nebezpečná baktéria, nekoná sa a problém sa v prospech oligarchu ignoruje. Moja osobná skúsenosť.
Hrnčiar, Andrej, podpredseda NR SR (2017-03-30):
Ďakujem. Prerušujem schôdzu. Idem informovať predsedu a o chvíľočku, predpokladám, že bude zvolané poslanecké grémium. (Prestávka.) (Po prestávke.)
Vančo, Branislav, poslanec NR SR (2024-02-06):
Ďakujem za slovo, pán predsedajúci, pán predseda. Ďakujem, Lucia, za tvoj príspevok. Súhlasím, že tento návrh je neopraviteľný, koľkokoľvek pozmeňujúcich návrhov by sme k nemu dali alebo ktokoľvek, aj koalícia, tak je to od základu zlé, pretože tá filozofia je úplne jasná a my študujeme ten zákon a rozoberáme ho na skrutky od decembra a stále viac je vidno jednotlivé kauzy a jednotlivé tváre. A to nielen pri rušení Úradu špeciálnej prokuratúry, nielen pri zmene premlčacích lehôt alebo znižovaní trestných sadzieb, ale aj pri niektorých zmenách Trestného poriadku, kde sa vytvárajú pre advokátov cestičky, ako zmariť trestné konania, ktoré sa týkajú ľudí z prostredia tejto koalície alebo blízkych ľudí. Naproti tomu koalícia v rámci pozmeňujúceho návrhu pána poslanca Gašpara ešte zvyšuje, sprísňuje tresty pre ľudí, ktorí prišli do kontaktu s marihuanou, ktorí naozaj dostávajú drakonické tresty, reálne, nie ako tí za korupciu, kde vieme podľa štatistík, že naozaj je to pár ľudí, ani nie desaťročne v priemere ide, ide do väzenia a je im uložený trest odňatia slobody za korupciu, je, sú to naozaj pár ľudí, ale stovky ľudí za pár jointov, za desať gramov marihuany napríklad, dostane 25-ročný chlapec osem rokov natvrdo. To je hrozné, ale koalíciu toto netrápi, lebo zachraňuje samu seba... (Prerušenie vystúpenia časomerom.)
Kozelová, Monika, poslankyňa NR SR (2023-03-16):
Peter, ja ti chcem poďakovať za tvoj speech, bol, bol fakt dobrý a vyčerpávajúci a myslím si, že hlavne potrebný, pretože my tu tak trošičku strácame historickú pamäť a zabúdame na veci, ktoré nepríjemne zasahujú do histórie nielen nášho národa, ale aj všetkých okolitých národov a všetkých národov, ktoré boli súčasťou druhej svetovej vojny. Mne je trápne, že pri tvojom speechi sa tu niektorí ľudia usmievajú, tak to je už fakt trápne, a je mi to, je mi z toho smutno. Popravde, však tí, ktorí tu sedíte, pravdepodobne viete, že sme sa vrátili s ďalšími tromi poslankyňami z cesty po Ukrajine, kde sme komunikovali na tému odvlečených detí do Ruska. Tých detí sú stotisíce. Stotisíce. Funguje to tam tak, že do 14 rokov deti dostávajú ruské občianstvo a menia im rodné, menia im dátumy narodenia, aby neboli dohľadateľné a odchádzajú do rodín. A tie deti nad 14 rokov idú do tzv. prevýchovných táborov. Tam z nich vyrábajú Rusov. A potom si spomeniem na tie námestia, takzvané mierové, kde presne takí ľudia, ktorí majú pocit, že Ukrajina vyhrá, s holubicami mieru organizujú pochody a velebia Putina, ale na dovolenky potom idú do Talianska, do Francúzska, ale do Ruska nie. Takže ja si myslím, že pripomínať si holokaust, ale aj rómsky holokaust, aj odvlečenie ľudí za druhej svetovej vojny je veľmi dôležité, pretože stále sa to deje... (Prerušenie vystúpenia časomerom.)
Danko, Andrej, predseda NR SR (2017-05-11):
Ďakujem. Na vystúpenie pána poslanca žiadna faktická poznámka, vzhľadom na uvedené vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
B. Bugár, podpredseda NR SR: (2002-11-06):
A teraz budeme ešte pokračovať prvým čítaním o vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona ste dostali ako tlač 34 a rozhodnutie predsedu Národnej rady na pridelenie vládneho návrhu zákona výborom máte v tlači číslo 8. Pán podpredseda vlády, pán minister, nech sa páči, môžete odôvodniť návrh.
Paška, Pavol, predseda NR SR (2012-10-19):
Ďakujem, pán spravodajca. Otváram rozpravu. Nemám písomnú prihlášku. Dávam možnosť prihlásiť sa do rozpravy ústne. Nie je o rozpravu záujem. Vyhlasujem ju za skončenú. A prerušujem rokovanie o tomto bode. Pán podpredseda vlády bude pokračovať vládnym návrhom zákona č. 595 o dani z príjmov, je to tlač 239. Nech sa páči, pán podpredseda vlády. (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia niektoré zákony , tlač 239.)
P. Paška, predseda NR SR: (2006-07-04):
(Prerušenie rokovania o 16.31 hodine.) (Pokračovanie rokovania o 16.50 hodine.)
Laššáková, Jana, podpredsedníčka NR SR (2015-05-26):
Pán poslanec Hraško, nech sa páči. Hľadám vás a vy ste spravodajca. Takže nech sa páči.
B. Bugár, podpredseda NR SR: (2002-02-20):
Pán poslanec Slafkovský.
Muránsky, Peter, poslanec NR SR (2015-02-03):
Budem ešte vystupovať ďalej.
Kaník, Ľudovít, poslanec NR SR (2010-10-13):
Ďakujem. Veľmi stručne, lebo v rozprave budem k tomu hovoriť asi viac, pani poslankyňa, len taký stručný výlet do histórie, pretože téma valorizácie je pri tomto vždy večnou témou. A pred reformou, až sa pamätáte, tak vždy sa parlament uzniesol, o koľko sa pridá dôchodcom. A tri dni sa tu hádal a predháňal v tom, o koľko percent to bude viac, pretože to potrebujú. No, samozrejme, tí ľudia to potrebujú, vždy potrebujú ľudia, aby sa mali lepšie, čo možno najviac. Zaviedol sa mechanizmus, ktorý stanovil valorizáciu na základe ekonomických kritérií. Zaviedla ho reforma, ktorú som ja predkladal a predložil, a vďaka tomu bol pár rokov kľud. Dnes meníme ten valorizačný mechanizmus a, samozrejme, je hneď veľmi široká diskusia o tom, ako a či je to správne. Ale chcel by som len pripomenúť, nezabudnime na to, že to asi sa nedá tak, že vypočítame, o koľko tí ľudia budú mať menej a ako to doľahne na nich. Keď by som to obrátil, však navrhnime potom, že valorizačný mechanizmus sa zmení tak, že bude dvakrát taký, ako je dnes. Tým pádom tým ľuďom dáme dvakrát väčšiu valorizáciu, ako bola dnes. Alebo navrhnime, že to bude trikrát. Určite sa to bude páčiť dôchodcom. Ale máme na to peniaze? Má Sociálna poisťovňa dostatok príjmov, aby toto mohla uniesť, aby výsledkom nebolo zrútenie tohto systému? To nie je o vôli našej, či to chceme alebo nechceme, ale to je o ekonomike, čo si Sociálna poisťovňa môže dovoliť na základe príjmov, ktoré získava, aby sa nedostala do totálneho bankrotu a aby sme sa nedostali do situácie, že nie je na výplatu dôchodkov.
Blanár, Juraj, podpredseda NR SR (2021-03-30):
Pán poslanec a predseda Richard Vašečka.
Figeľ, Ján, podpredseda NR SR (2013-09-04):
Ďakujem pekne. To bolo posledné vystúpenie v rámci písomne prihlásených rečníkov. Pýtam sa teraz, či sa ešte chce niekto prihlásiť ústne do rozpravy? Jeden, dva. Takže končím možnosť prihlásiť sa do rozpravy ústne. Prihlásení sú Jozef Mihál a Monika Gibalová. Nech sa páči, pán kolega Mihál, máte slovo.
Hrušovský, Pavol, podpredseda NR SR (2011-07-01):
Ďakujem pekne, pán podpredseda. Kolegyne, kolegovia, chcem podať v mene troch poslaneckých klubov, KDH, SDKÚ – DS, strany Most – Híd, procedurálny návrh, ktorým chcem, aby sme hlasovaním rozhodli o tom, že o všetkých včera a dnes prerokovaných bodoch budeme hlasovať na budúci týždeň v stredu na pokračovaní schôdze Národnej rady.
Ďuriš Nicholsonová, Lucia, podpredsedníčka NR SR (2019-04-05):
V rozprave teraz vystúpi pani poslankyňa Sárközy.
Glváč, Martin, podpredseda NR SR (2019-04-02):
Ďakujem. S faktickými poznámkami dve poslankyne. Končím možnosť prihlásiť sa. Poslankyňa Gaborčáková, nech sa páči.